pythainlp/thai-financial-dataset huggingface dataset:
7. ข้อพิพาททางกฎหมาย

บริษัทฯ ถูกฟ้องร้องคดีจากธนาคารแห่งหนึ่ง ดังนี้

- คดีทรัสต์รีซีท , ค้ำประกัน จำนวน 72 ล้านบาท
ที่ศาลทรัพย์สินทางปัญญาและการค้าระหว่างประเทศกลาง เมื่อวันที่ 26 ตุลาคม 2543
ในฐานะจำเลยขณะนี้อยู่ระหว่างการสืบพยานทั้ง 2 ฝ่าย

- คดีเงินเบิกเกินบัญชี , กู้ยืมเงิน จำนวน 402 ล้านบาท ที่ศาลแพ่งธนบุรีและ คดีทรัสต์รีซีท ,
ค้ำประกัน จำนวน 12 ล้านบาท ที่ศาลทรัพย์สินทางปัญญาและการค้าระหว่างประเทศกลาง เมื่อวันที่
17 และ 25 พฤศจิกายน 2543 ตามลำดับ คิดเป็นจำนวน 414 ล้านบาท
ในฐานะผู้ค้ำประกันหนี้ให้กับบริษัท แดวู คอนซูมเมอร์ อิเลคโทรนิค (ประเทศไทย) จำกัด
ภาระหนี้ดังกล่าวมีที่ดิน , อาคารและเครื่องจักร ของบริษัท แดวู คอนซูมเมอร์ อิเลคโทรนิค
(ประเทศไทย) จำกัด ซึ่งมีมูลค่าตามราคาประเมินเมื่อวันที่ 18 พฤศจิกายน 2542 จำนวน 210
ล้านบาท เป็นหลักทรัพย์ค้ำประกัน

เมื่อวันที่ 1 มิถุนายน 2544 บริษัทฯ
ถูกฟ้องร้องคดีจากธนาคารอีกแห่งหนึ่งในฐานะจำเลยด้วยคดีผิดสัญญาเล็ตเตอร์ออฟเครดิต ,
ทรัสต์รีซีทและค้ำประกัน จำนวน 104 ล้านบาท
ที่ศาลทรัพย์สินทางปัญญาและการค้าระหว่างประเทศกลาง ซึ่งบริษัทฯ
ต้องตกเป็นจำเลยเนื่องจากอยู่ในฐานะผู้ค้ำประกันหนี้ให้กับบริษัท แดวู คอนซูมเมอร์ อิเลคโทรนิค
(ประเทศไทย) จำกัด

ผู้บริหารของบริษัทเห็นว่า บริษัทฯ ยังไม่สามารถคาดการณ์เกี่ยวกับผลของคดีดังกล่าวได้
หากแพ้คดีในที่สุด บริษัทฯ จะดำเนินการจำหน่ายทรัพย์สินที่เป็นหลักทรัพย์ค้ำประกันได้แก่ ที่ดิน ,
อาคารและเครื่องจักรของบริษัท แดวู คอนซูมเมอร์ อิเลคโทรนิค (ประเทศไทย) จำกัด
ซึ่งมีมูลค่าตามราคาประเมินคิดเป็น 210 ล้านบาท
และสำหรับหนี้ส่วนที่เหลือบริษัทจะดำเนินการปรับโครงสร้างหนี้ใหม่ในบรรษัทบริหารสินทรัพย์ไทย
(TAMC) ในลำดับต่อไป

อย่างไรก็ตาม บริษัทฯ
ได้ป้องกันความเสี่ยงจากผลของคดีโดยการตั้งสำรองทางบัญชีไว้ครบทั้งจำนวนแล้วในปี 2544

หมายเหตุ : ในปี 2538 บริษัทฯ ได้ร่วมลงทุนในโรงงานผลิตตู้เย็นในนามบริษัท แดวู คอนซูมเมอร์
อิเลคโทรนิค (ประเทศไทย) จำกัด โดยเป็นผู้ถือหุ้นใหญ่มีสัดส่วนลงทุน 48%
และอยู่ในฐานะผู้ค้ำประกันวงเงินสินเชื่อที่ใช้สำหรับการก่อสร้างโรงงานและการดำเนินงานในปี
2540 รัฐบาลได้ประกาศเปลี่ยนระบบอัตราแลกเปลี่ยนเงินตราต่างประเทศเป็นแบบลอยตัว
ทำให้สภาพเศรษฐกิจโดยรวมของประเทศได้รับผลกระทบอย่างรุนแรงรวมทั้งบริษัท แดวู
คอนซูมเมอร์ อิเลคโทรนิค (ประเทศไทย) จำกัด
เนื่องจากมียอดหนี้สินคงค้างเป็นเงินตราต่างประเทศ
อยู่เป็นจำนวนมากซึ่งส่งผลกระทบต่อการดำเนินงานอย่างต่อเนื่องในปี 2542 บริษัทฯ
จึงลดสัดส่วนการลงทุนเป็น 19%
เพื่อลดความเสี่ยงจากการดำเนินงานคงเหลือเพียงภาระค้ำประกันในหนี้สินตามสัญญาค้ำประกันเดิม
รายงานการเปิดเผยข้อมูลเพิ่มเติม

(แบบ 56-1)

สำหรับปี 2543

[]

บริษัท ไดสตาร์ อิเลคทริก คอร์เปอเรชั่น จำกัด (มหาชน)
4. การวิจัยและการพัฒนา

เนื่องจากการเปลี่ยนแปลงเทคโนโลยีและพฤติกรรมผู้บริโภคในอุตสาหกรรมเครื่องใช้ไฟฟ้าเป็นไปอย่างรวดเร็วทำให้ในตลาดมีสินค้าใหม่ออกสู่ตลาดอย่างรวดเร็วและตลอดเวลา
บริษัทที่จะมีการลงทุนในการวิจัยและพัฒนาหรือออกแบบผลิตภัณฑ์ใหม่ต้องมีการลงทุนสูงและมีฐานการผลิตเพื่อจำหน่ายในปริมาณที่มากนอกจากนี้จะต้องมีความรวดเร็วทันการเปลี่ยนแปลงของตลาด
ฝ่ายบริหารของบริษัทจึงมีความเห็นว่าการลงทุนเพื่อการวิจัยและพัฒนาออกแบบผลิตภัณฑ์ใหม่
ไม่คุ้มกับสถานการณ์ของบริษัทในปัจจุบัน แต่อย่างไรก็ดีส่วนวิจัยและพัฒนาของบริษัทฯ
ซึ่งประกอบด้วยวิศวกรผู้มีประสบการณ์ก็เป็นหน่วยงานที่มีความสำคัญยิ่งในการพัฒนาคุณภาพและประสิทธิภาพของกระบวนการผลิตและการคัดเลือกผลิตภัณฑ์และชิ้นส่วนที่มีคุณภาพทำให้บริษัทฯ
สามารถลดต้นทุนในการผลิตและออกผลิตภัณฑ์ใหม่หรือสินค้ารุ่นใหม่ๆ สู่ตลาดได้อย่างต่อเนื่อง

บริษัทฯ มีค่าใช้จ่ายในการวิจัยและพัฒนาคิดเป็นมูลค่า 3.25 , 9.87 และ 8.58 ล้านบาท ในปี
2544 , 2543 และ 2542 ตามลำดับ
10. การควบคุมภายใน

จากมติที่ประชุมคณะกรรมการครั้งที่ 2/2545 เมื่อวันที่ 19 มีนาคม 2545
ซึ่งมีกรรมการตรวจสอบเป็นกรรมการอิสระเข้าร่วมประชุมจำนวน 2 ใน 4
ท่านของคณะกรรมการตรวจสอบ

คณะกรรมการมีความเห็นว่าบริษัทฯ
มีการควบคุมภายในที่เหมาะสมเพียงพอในการบริหารการดำเนินการของบริษัทและการติดตามดูแลการดำเนินการของบริษัทย่อย
ว่าสามารถป้องกันทรัพย์สินของบริษัทและบริษัทย่อยอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจอย่างเพียงพอ
ดังนี้

1. คณะกรรมการตรวจสอบได้ให้ความเห็นไว้ในรายงานคณะกรรมการตรวจสอบประจำปี 2544
ว่าการดำเนินการของบริษัทฯ
ได้ดำเนินการภายใต้การกำกับดูแลและการตรวจสอบอย่างพอเพียงมีการจัดทำรายงานทางการเงินของบริษัททั้งรายไตรมาสและรายปีซึ่งเป็นไปตามหลักการบัญชีที่รับรองทั่วไป

2. บริษัทฯ
ได้มีการติดตามรายงานระบบการควบคุมภายในด้านการบัญชีจากผู้สอบบัญชีรับอนุญาตเป็นประจำทุกปี
ซึ่งรายงานประจำปี 2544
ได้แจ้งผลการประเมินประสิทธิภาพการควบคุมภายในด้านบัญชีตามที่เห็นว่าจำเป็นในการกำหนดขอบเขตการตรวจสอบแล้วไม่พบข้อบกพร่องที่เป็นสาระสำคัญของระบบการควบคุมภายในด้านบัญชี
สำหรับข้อแนะนำที่ไม่มีผลกระทบอย่างเป็นสาระสำคัญ บริษัทฯ
ได้นำประเด็นดังกล่าวมาพิจารณาปรับปรุงแก้ไขอย่างครบถ้วน

3. บริษัทฯ
มีส่วนตรวจสอบภายในทำหน้าที่ประเมินระบบการควบคุมภายในและตรวจสอบการปฏิบัติงานของหน่วยงานต่างๆ
ของบริษัทฯ และบริษัทย่อย อย่างสม่ำเสมอและเป็นไปตามแผนการตรวจสอบประจำปี

4. บริษัทฯ มีการจัดทำแผนธุรกิจและงบประมาณค่าใช้จ่ายประจำปี
เพื่อกำหนดเป้าหมายของบริษัทและได้เห็นภาพรวมของบริษัทฯ
สามารถช่วยวางแผนการดำเนินงานในอนาคต
และควบคุมค่าใช้จ่ายของแต่ละฝ่ายและทำให้พนักงานทำงานอย่างมีประสิทธิภาพมากขึ้น
ข้อมูลสรุป (Executive Summary)

ในปี 2544
สัญญาณการฟื้นตัวทางเศรษฐกิจในประเทศยังไม่ชัดเจนนักถึงแม้นว่ารัฐบาลจะได้ผลักดันนโยบายกระตุ้นการฟื้นตัวทางเศรษฐกิจและเพิ่มกำลังซื้อให้กับประชาชนระดับรากหญ้าหลายโครงการก็ตาม
ประกอบกับเหตุโศกนาฎกรรมถล่มตึกเวิลด์เทรดเมื่อวันที่ 11 กันยายน 2544 ที่ผ่านมา
ได้ส่งผลกระทบต่อเศรษฐกิจมหาภาคโดยรวมของการค้าระหว่างประเทศและชะลอการฟื้นตัวทางเศรษฐกิจของประเทศสหรัฐและญี่ปุ่นซึ่งเป็นประเทศคู่ค้าสำคัญของประเทศเป็นอย่างมาก
อย่างไรก็ดีบริษัทฯ ก็ยังคงสามารถเพิ่มยอดขายในประเทศเป็น 1,525 ล้านบาท
เพิ่มขึ้นต่อเนื่องจากปีก่อน 187 ล้านบาท แต่เนื่องจากบริษัทคู่ค้าที่สำคัญคือบริษัทไอว่า ประเทศญี่ปุ่น
ประสบปัญหาทางการเงินและต้องมีการเปลี่ยนแปลงโครงสร้างผู้ถือหุ้นและนโยบายด้านตลาดใหม่
ทำให้ยอดขายสินค้าที่บริษัทรับจ้างผลิต (OEM) ลดลง 2,555 ล้านบาท
ซึ่งเป็นสาเหตุหลักที่ทำให้ยอดขายของปีนี้ลดลง 2,493 ล้านบาท

บริษัทฯ มีผลขาดทุนสุทธิ 273 ล้านบาท ทั้งที่อัตรากำไรเบื้องต้นสูงขึ้นเนื่องจากบริษัทฯ
ได้สำรองเผื่อการขาดทุนจากภาระค้ำประกันบริษัทที่เกี่ยวข้อง 343 ล้านบาท ซึ่งขณะนี้บริษัทฯ
ได้ว่าจ้างบริษัทที่ปรึกษาทางการเงินเพื่อแก้ปัญหาดังกล่าวคาดว่าจะสามารถเสร็จสิ้นภายในปีนี้
อย่างไรก็ดี ณ ปีที่ผ่านมาบริษัทฯ มีเงินสดสุทธิจากการดำเนินการ 253 ล้านบาท เพิ่มขึ้นจากปีก่อน
285 ล้านบาท มีดอกเบี้ยจ่าย 60 ล้านบาท หรือมี EBITDA เท่ากับ 313 ล้านบาท ทำให้อัตราส่วน
EBITDA ต่อดอกเบี้ยจ่ายเท่ากับ 5.2 เท่า

บริษัทฯ
สามารถทำสัญญาปรับโครงสร้างหนี้กับสถาบันการเงินเกือบทุกแห่งยกเว้นธนาคารแห่งหนึ่งซึ่งเป็นเจ้าหนี้ของบริษัทที่เกี่ยวข้องซึ่งต้องรอการปรับโครงสร้างหนี้พร้อมกันและในระหว่างปีบริษัทสามารถชำระเงินต้นและดอกเบี้ยตามสัญญาทำให้มีกำไรจากการปรับโครงสร้างหนี้
51.72 ล้านบาทและสามารถลดภาระเงินกู้ยืมจากสถาบันการเงินและตั๋วสัญญาใช้เงินเป็นเงินทั้งสิ้น
279 ล้านบาท ซึ่งถ้าไม่รวมสำรองเผื่อผลขาดทุนจากการค้ำประกันแล้ว ณ วันที่ 31 ธันวาคม 2544
บริษัทจะมีหนี้สินเพียง 816 ล้านบาท ลดลงจากปีก่อน 629 ล้านบาทหรือมีอัตราส่วนหนี้สินต่อ
EBITDA เท่ากับ 2.6 เท่า

สำหรับปี 2545 บริษัทฯ
ยังคงมุ่งเน้นการขยายตลาดโดยการพัฒนาศักยภาพของช่องทางการขายตรงถึงผู้บริโภคผ่านธุรกิจเช่าซื้อในเครือ
เพิ่มกลยุทธ์ทางการตลาดเพื่อเจาะจงลูกค้ากลุ่มเป้าหมายตลอดจนการสร้างเครือข่ายเพื่อขยายธุรกิจเช่าซื้อไปยังประเทศแถบอาเซียนเพื่อการสร้างฐานการส่งออกที่มั่นคงและการเพิ่มยอดขายอย่างต่อเนื่องรวมทั้งการหาพันธมิตรทางการค้าต่างประเทศเพื่อเพิ่มศักยภาพในการผลิตและพัฒนาคุณภาพของมาตรฐานการผลิตให้เป็นที่ยอมรับ
6. โครงการในอนาคต

การลงทุนเพิ่มในธุรกิจเช่าซื้อ

บริษัทฯ มีนโยบายส่งเสริมการพัฒนาช่องทางการจัดจำหน่ายของตนเองให้เข้มแข็ง
ทดแทนช่องทางขายผ่านตัวแทนซึ่งเป็นร้านขายเครื่องใช้ไฟฟ้าซึ่งถูกห้างสรรพสินค้าและดิสเคาสโตร์แย่งตลาดไปธุรกิจเช่าซื้อเป็นช่องทางขายถึงผู้บริโภคโดยตรง
ซึ่งนอกจากการสร้างความมั่นคงในอนาคตแล้วยังเป็นการเพิ่มศักยภาพในการทำกำไรให้บริษัทฯ
เพิ่มมากขึ้น

ในปัจจุบันบริษัทฯ ลงทุนในธุรกิจเช่าซื้อเครื่องใช้ไฟฟ้า 2 บริษัทคือบริษัท พานาเชน จำกัด
และบริษัท คอมฟอร์ท เซ็นเตอร์ จำกัด มีสัดส่วนการลงทุน 19% และ 10% ตามลำดับ โดยบริษัท
พานาเชน จำกัด
เป็นบริษัทที่กรรมการผู้จัดการใหญ่ของบริษัทได้เข้าไปบริหารงานในตำแหน่งกรรมการผู้จัดการตั้งแต่ปี
2542 เป็นต้นมาและมีผลการดำเนินงานดีขึ้นเป็นลำดับ บริษัท พานาเชน จำกัด ขายสินค้าไดสตาร์
เป็นสินค้าหลัก
การเพิ่มสัดส่วนลงทุนนอกจากจะเป็นการเพิ่มรายได้จากการลงทุนและอำนาจในการบริหารและจัดการแล้วยังเป็นการเพิ่มศักยภาพในการขายและขยายฐานลูกค้าให้ยอมรับในเครื่องหมายการค้า
DiStar ให้เพิ่มมากขึ้นทั้งในประเทศและต่างประเทศผ่านธุรกิจเช่าซื้อ
ดังนั้นคณะกรรมการบริษัทจึงมีมติให้บริษัทฯ เพิ่มสัดส่วนการลงทุนในบริษัท พานาเชน จำกัด อีก 10%
รวมเป็น 29% มูลค่าประมาณ 14 ล้านบาท ภายในปี 2545
ซึ่งคาดว่าจะทำให้บริษัทสามารถเพิ่มยอดขายเฉลี่ยไม่น้อยกว่าปีละ 200 ล้านบาท

การลงทุนเพิ่มในโรงงานผลิตตู้เย็น

 ขณะนี้บริษัทฯ ถูกธนาคารเจ้าหนี้ของบริษัท แดวู คอนซูมเมอร์ อิเลคโทรนิค (ประเทศไทย) จำกัด ฟ้องในฐานะผู้ค้ำประกันรวมเป็นเงินทั้งสิ้น 544 ล้านบาท บริษัท แดวู คอนซูมเมอร์ อิเลคโทรนิค (ประเทศไทย) จำกัด เป็นผู้ผลิตตู้เย็นที่ได้รับการส่งเสริมการลงทุนแต่เนื่องจากโรงงานก่อสร้างเสร็จพร้อมประกอบการในปี 2540 จึงได้รับผลกระทบจากการลอยตัวค่าเงินบาทอย่างรุนแรง ปัจจุบันมีผลขาดทุนเกินทุนและมีเงินทุนหมุนเวียนไม่เพียงพอในการชำระคืนเงินต้นและดอกเบี้ยตามกำหนดเพื่อแก้ไขปัญหาการถูกฟ้องตามภาระค้ำประกันดังกล่าว บริษัทฯ ได้จ้างที่ปรึกษาทางการเงินเพื่อเจรจาปรับโครงสร้างหนี้กับธนาคาร ซึ่งหากบริษัทฯ ไม่สามารถขายทรัพย์สินของบริษัท แดวู คอนซูมเมอร์ อิเลคโทรนิค (ประเทศไทย) จำกัด เพื่อชำระหนี้ธนาคารแล้ว บริษัทฯ จำเป็นต้องจัดตั้งบริษัทใหม่เพื่อลงทุนในโรงงานผลิตตู้เย็นดังกล่าวซึ่งนอกจากจะเพิ่มศักยภาพในการเป็นผู้ผลิตเครื่องใช้ไฟฟ้ายังเป็นการลดภาระขาดทุนจากการค้ำประกันหนี้ดังกล่าว

 อย่างไรก็ดีขณะนี้มีผู้ประกอบการในประเทศสาธารณรัฐประชาชนจีน หลายรายได้ให้ความสนใจที่จะเข้าร่วมลงทุนในโครงการนี้ทั้งนี้เพื่อเป็นการขยายฐานการตลาดและการผลิตสินค้าของจีนมาในประเทศแถบอาเซียน โดยเฉพาะอย่างยิ่งประเทศไทยซึ่งเป็นศูนย์กลางของภูมิภาคนี้
7. ข้อพิพาททางกฎหมาย

บริษัทฯ ถูกฟ้องร้องคดีจากธนาคารแห่งหนึ่ง ดังนี้

- คดีทรัสต์รีซีท , ค้ำประกัน จำนวน 72 ล้านบาท
ที่ศาลทรัพย์สินทางปัญญาและการค้าระหว่างประเทศกลาง เมื่อวันที่ 26 ตุลาคม 2543
ในฐานะจำเลยขณะนี้อยู่ระหว่างการสืบพยานทั้ง 2 ฝ่าย

- คดีเงินเบิกเกินบัญชี , กู้ยืมเงิน จำนวน 402 ล้านบาท ที่ศาลแพ่งธนบุรีและ คดีทรัสต์รีซีท ,
ค้ำประกัน จำนวน 12 ล้านบาท ที่ศาลทรัพย์สินทางปัญญาและการค้าระหว่างประเทศกลาง เมื่อวันที่
17 และ 25 พฤศจิกายน 2543 ตามลำดับ คิดเป็นจำนวน 414 ล้านบาท
ในฐานะผู้ค้ำประกันหนี้ให้กับบริษัท แดวู คอนซูมเมอร์ อิเลคโทรนิค (ประเทศไทย) จำกัด
ภาระหนี้ดังกล่าวมีที่ดิน , อาคารและเครื่องจักร ของบริษัท แดวู คอนซูมเมอร์ อิเลคโทรนิค
(ประเทศไทย) จำกัด ซึ่งมีมูลค่าตามราคาประเมินเมื่อวันที่ 18 พฤศจิกายน 2542 จำนวน 210
ล้านบาท เป็นหลักทรัพย์ค้ำประกัน

เมื่อวันที่ 1 มิถุนายน 2544 บริษัทฯ
ถูกฟ้องร้องคดีจากธนาคารอีกแห่งหนึ่งในฐานะผู้ค้ำประกันด้วยคดีผิดสัญญาเล็ตเตอร์ออฟเครดิต ,
ทรัสต์รีซีทและค้ำประกัน จำนวน 104 ล้านบาท
ที่ศาลทรัพย์สินทางปัญญาและการค้าระหว่างประเทศกลาง ซึ่งบริษัทฯ
ต้องตกเป็นจำเลยเนื่องจากอยู่ในฐานะผู้ค้ำประกันหนี้ให้กับบริษัท แดวู คอนซูมเมอร์ อิเลคโทรนิค
(ประเทศไทย) จำกัด

เมื่อวันที่ 26 กรกฎาคม 2544 บริษัทฯ
ถูกฟ้องร้องคดีจากธนาคารอีกแห่งหนึ่งในฐานะผู้ค้ำประกันด้วยคดีสัญญาตั๋วสัญญาใช้เงิน , ค้ำประกัน
จำนวน 26 ล้านบาท ที่ศาลแพ่ง ซึ่งบริษัทฯ
ต้องตกเป็นจำเลยเนื่องจากอยู่ในฐานะผู้ค้ำประกันหนี้ให้กับบริษัท แดวู คอนซูมเมอร์ อิเลคโทรนิค
(ประเทศไทย) จำกัด

ผู้บริหารของบริษัทเห็นว่าในคดีที่บริษัทตกเป็นจำเลยในฐานะลูกหนี้นั้นบริษัทมีความสามารถเจรจาปรับโครงสร้างหนี้ได้
ส่วนคดีที่บริษัทตกเป็นจำเลยในฐานะผู้ค้ำประกันนั้น บริษัทฯ ได้ผลักดันให้บริษัท แดวู คอนซูมเมอร์
อิเลคโทรนิค (ประเทศไทย) จำกัด
เร่งเจรจาปรับโครงสร้างหนี้กับธนาคารและเตรียมดำเนินการจำหน่ายทรัพย์สินที่เป็นหลักทรัพย์ค้ำประกันได้แก่
ที่ดิน , อาคารและเครื่องจักรของบริษัท แดวู คอนซูมเมอร์ อิเลคโทรนิค (ประเทศไทย) จำกัด
ซึ่งมีมูลค่าตามราคาประเมินคิดเป็น 210 ล้านบาท
เพื่อทุเลาผลกระทบจากภาระค้ำประกันดังกล่าวต่อบริษัทฯ

อย่างไรก็ตาม บริษัทฯ
ได้ป้องกันความเสี่ยงจากผลของคดีโดยการตั้งสำรองทางบัญชีไว้ครบทั้งจำนวนแล้วในปี 2544

หมายเหตุ : ในปี 2538 บริษัทฯ ได้ร่วมลงทุนในโรงงานผลิตตู้เย็นในนามบริษัท แดวู คอนซูมเมอร์
อิเลคโทรนิค (ประเทศไทย) จำกัด โดยเป็นผู้ถือหุ้นใหญ่มีสัดส่วนลงทุน 48%
และอยู่ในฐานะผู้ค้ำประกันวงเงินสินเชื่อที่ใช้สำหรับการก่อสร้างโรงงานและการดำเนินงานในปี
2540 รัฐบาลได้ประกาศเปลี่ยนระบบอัตราแลกเปลี่ยนเงินตราต่างประเทศเป็นแบบลอยตัว
ทำให้สภาพเศรษฐกิจโดยรวมของประเทศได้รับผลกระทบอย่างรุนแรงรวมทั้งบริษัท แดวู
คอนซูมเมอร์ อิเลคโทรนิค (ประเทศไทย) จำกัด
เนื่องจากมียอดหนี้สินคงค้างเป็นเงินตราต่างประเทศ
อยู่เป็นจำนวนมากซึ่งส่งผลกระทบต่อการดำเนินงานอย่างต่อเนื่องในปี 2542 บริษัทฯ
จึงลดสัดส่วนการลงทุนเป็น 19%
เพื่อลดความเสี่ยงจากการดำเนินงานคงเหลือเพียงภาระค้ำประกันในหนี้สินตามสัญญาค้ำประกันเดิม
รายงานการเปิดเผยข้อมูล

(แบบ 56-1)

สำหรับปี 2544

[]

บริษัท ไดสตาร์ อิเลคทริก คอร์เปอเรชั่น จำกัด (มหาชน)
4. การวิจัยและการพัฒนา

บริษัทฯ
ได้อาศัยศักยภาพอันแข็งแกร่งด้านการตลาดและด้านการออกแบบของผู้ผลิตชิ้นส่วนและผลิตภัณฑ์
(VENDOR) ประสานกับความเชี่ยวชาญด้านการตลาดและเทคนิคของบริษัทเอง
ควบคุมให้ได้สินค้าที่มีคุณภาพเป็นไปตามความต้องการของบริษัทด้วยต้นทุนที่ถูกลง

สำหรับค่าใช้จ่ายในการวิจัยและพัฒนาย้อนหลัง 3 ปีมี 3.25 , 9.87 ล้านบาท และ 8.58 ในปี
2544 , 2543 และ 2542 ตามลำดับ ในปี 2545 บริษัทฯ
ไม่มีค่าใช้จ่ายเกี่ยวกับการวิจัยและพัฒนา
10. การควบคุมภายใน

บริษัทฯ
มีการควบคุมภายในที่เหมาะสมเพียงพอในการบริหารการดำเนินการของบริษัทและการติดตามดูแลการดำเนินการของบริษัทย่อย
ว่าสามารถป้องกันทรัพย์สินของบริษัทและบริษัทย่อยอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจอย่างเพียงพอ
ดังนี้

1. คณะกรรมการตรวจสอบได้ให้ความเห็นไว้ในรายงานคณะกรรมการตรวจสอบประจำปี 2544
ว่าการดำเนินการของบริษัทฯ
ได้ดำเนินการภายใต้การกำกับดูแลและการตรวจสอบอย่างพอเพียงมีการจัดทำรายงานทางการเงินของบริษัททั้งรายไตรมาสและรายปีซึ่งเป็นไปตามหลักการบัญชีที่รับรองทั่วไป

2. บริษัทฯ
ได้มีการติดตามรายงานระบบการควบคุมภายในด้านการบัญชีจากผู้สอบบัญชีรับอนุญาตเป็นประจำทุกปี
ซึ่งรายงานประจำปี 2544
ได้แจ้งผลการประเมินประสิทธิภาพการควบคุมภายในด้านบัญชีตามที่เห็นว่าจำเป็นในการกำหนดขอบเขตการตรวจสอบแล้วไม่พบข้อบกพร่องที่เป็นสาระสำคัญของระบบการควบคุมภายในด้านบัญชี
สำหรับข้อแนะนำที่ไม่มีผลกระทบอย่างเป็นสาระสำคัญ บริษัทฯ
ได้นำประเด็นดังกล่าวมาพิจารณาปรับปรุงแก้ไขอย่างครบถ้วน

3. บริษัทฯ
มีส่วนตรวจสอบภายในทำหน้าที่ประเมินระบบการควบคุมภายในและตรวจสอบการปฏิบัติงานของหน่วยงานต่างๆ
ของบริษัทฯ และบริษัทย่อย อย่างสม่ำเสมอและเป็นไปตามแผนการตรวจสอบประจำปี

4. บริษัทฯ มีการจัดทำแผนธุรกิจและงบประมาณค่าใช้จ่ายประจำปี
เพื่อกำหนดเป้าหมายของบริษัทและได้เห็นภาพรวมของบริษัทฯ
สามารถช่วยวางแผนการดำเนินงานในอนาคต
และควบคุมค่าใช้จ่ายของแต่ละฝ่ายและทำให้พนักงานทำงานอย่างมีประสิทธิภาพมากขึ้น
การรับรองความถูกต้องครบถ้วนของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ คุณอุษณีย์ เนรมิตตกพงศ์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใด ไม่มีลายมือชื่อของ คุณอุษณีย์ เนรมิตตกพงศ์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

  ----- ---------------------- ----------------------- ------------------------------------------------
        ชื่อ-นามสกุล              ตำแหน่ง                  ลายมือชื่อ

  1.    นายกฤตยา แลพวงมาลย์     ประธานกรรมการ           ..............................................

  2.    นายวิวัฒน์ ทีฆคีรีกุล         กรรมการผู้จัดการใหญ่        ..............................................

  3.    นายชาญชัย วัสรสิฏฐ์        กรรมการ                 ..............................................

  4.    นายอนันต์ ลีลากิจกุล        กรรมการ                 ..............................................

  5.    นายสมชาย ตั้งศรีสุข        กรรมการ                 ..............................................

  6.    นายไกรวิทย์ สัตยภิวัฒน์      กรรมการ                 ..............................................

  7.    นายอุดมศักดิ์ ชาครียวณิชย์    กรรมการ                 ..............................................

  8.    นายสุรชัย เอกสมิทธ์        กรรมการ                 ..............................................

  9.    นายวีรพจน์ ลือประสิทธิ์สกุล   กรรมการ                 ..............................................

  10.   นายสมชาย คุรุจิตโกศล      กรรมการ                 ..............................................

  11.   นายพลกฤต ทีฆคีรีกุล        กรรมการ                 ..............................................

  12.   นายมาโนชญ์ ตันติภิรมย์      กรรมการ                 ..............................................

  13.   นายเซียะ ซิน ลู           กรรมการ                 ..............................................

  14.   นางอุษณีย์ เนรมิตตกพงศ์     กรรมการ                 ..............................................

        ผู้รับมอบอำนาจ                                    

        นางอุษณีย์ เนรมิตตกพงศ์     กรรมการ                 .............................................
  ----- ---------------------- ----------------------- ------------------------------------------------

หมายเหตุ : นาย เซียะ ซิน ลู เป็นกรรมการที่อยู่ต่างประเทศ

---------------------------------------------
ข้อมูลสรุป (Executive Summary)

บริษัท ไดสตาร์ อิเลคทริก คอร์เปอเรชั่น จำกัด (มหาชน)
ขอรายงานผลการดำเนินงานและฐานะการเงินของบริษัทในปี 2545 ดังต่อไปนี้

ในปี 2545
ที่ผ่านมาภาวะเศรษฐกิจโดยรวมของประเทศไทยได้มีการฟื้นตัวอย่างเข้มแข็งขึ้นโดยตลอดซึ่งปัจจัยหลักที่สนับสนุนให้เศรษฐกิจมีการเติบโตได้แก่
ภาวะเศรษฐกิจโลกที่ฟื้นตัวจากปี 2544
ความเชื่อมั่นของผู้บริโภคและภาคธุรกิจที่ปรับตัวดีขึ้นรวมทั้งภาครัฐบาลได้มีการพัฒนาหน่วยงานและองค์กรของภาครัฐต่างๆ
ให้สอดคล้องกับการเปลี่ยนแปลงของโลกปัจจุบันและได้มีการออกมาตรการต่างๆ
เพื่อกระตุ้นการใช้จ่ายและการลงทุนของภาคเอกชน

ผลการดำเนินงานและฐานะการเงินในปี 2545

บริษัทฯ ยังคงสามารถเพิ่มยอดขายในประเทศเป็น 1,733 ล้านบาท เพิ่มขึ้นต่อเนื่องจากปีก่อน 208
ล้านบาท โดยการขายผ่านช่องทางเช่าซื้อ 750 ล้านบาท , ห้างสรรพสินค้า 605 ล้านบาท และ
ตัวแทนจำหน่ายและอื่นๆ 378 ล้านบาท บริษัทฯ มียอดขายผ่านช่องทางเช่าซื้อสูงกว่าปีก่อน 42.86%
ซึ่งคิดเป็นสัดส่วน 58%ของยอดขายทั้งหมด อัตรากำไรขั้นต้นโดยเฉลี่ยสูงขึ้น 0.27% และมีกำไรสุทธิ
60 ล้านบาท ซึ่งสูงกว่าปีก่อน 333 ล้านบาท เนื่องจากบริษัทฯ
ได้สำรองเผื่อการขาดทุนจากภาระค้ำประกันบริษัทที่เกี่ยวข้องตั้งแต่ปี 2544-2545 จำนวน 372
ล้านบาท ซึ่งขณะนี้บริษัทฯ
ได้ว่าจ้างที่ปรึกษาทางการเงินเพื่อแก้ปัญหาดังกล่าวคาดว่าจะสามารถเสร็จสิ้นภายในปีนี้ อย่างไรก็ดี
ณ ปีที่ผ่านมาบริษัทฯ มีเงินสดสุทธิจากการดำเนินการ 123 ล้านบาท ลดลงจากปีก่อน 131 ล้านบาท
มีดอกเบี้ยจ่าย 35 ล้านบาท หรือมี EBITDA เท่ากับ 119 ล้านบาท ทำให้อัตราส่วน EBITDA
ต่อดอกเบี้ยจ่ายเท่ากับ 3.4 เท่า
ในระหว่างปีบริษัทสามารถลดภาระเงินกู้ยืมจากสถาบันการเงินและตั๋วสัญญาใช้เงินเป็นเงินทั้งสิ้น 39
ล้านบาท ซึ่งถ้าไม่รวมสำรองเผื่อผลขาดทุนจากการค้ำประกันแล้ว ณ วันที่ 31 ธันวาคม 2545
บริษัทจะมีหนี้สินเพียง 769 ล้านบาท ลดลงจากปีก่อน 47 ล้านบาทหรือมีอัตราส่วนหนี้สินต่อ EBITDA
เท่ากับ 6.5 เท่า

ในระหว่างปี 2545 บริษัทฯ ได้ร่วมลงทุนในบริษัท ไฮเออร์ อีเลคทริคอล แอพพลายแอนซ์
(ประเทศไทย) จำกัด มูลค่าการลงทุน 45 ล้านบาท โดยคิดเป็น 44.99%ของทุนจดทะเบียน

แนวโน้มอนาคต

สำหรับปี 2546 บริษัทฯ
ยังคงมุ่งเน้นการขยายตลาดโดยการพัฒนาศักยภาพของช่องทางการขายตรงถึงผู้บริโภคผ่านธุรกิจเช่าซื้อในเครือ
เพิ่มกลยุทธ์ทางการตลาดเพื่อเจาะจงลูกค้ากลุ่มเป้าหมายตลอดจนการสร้างเครือข่ายเพื่อขยายธุรกิจเช่าซื้อในประเทศอย่างต่อเนื่องรวมทั้งการหาพันธมิตรทางการค้าต่างประเทศเพื่อเพิ่มศักยภาพในการผลิตและพัฒนาคุณภาพของมาตรฐานการผลิตให้เป็นที่ยอมรับและขยายเครือข่ายธุรกิจเช่าซื้อสู่ต่างประเทศ

อย่างไรก็ตามบริษัทฯ
ยังคงตระหนักถึงสภาวะเศรษฐกิจโลกที่ฟื้นตัวไม่เต็มที่และสถานการณ์การเมืองต่างประเทศ
โดยเฉพาะสงครามในประเทศอิรักที่มีความไม่แน่นอนสูงซึ่งอาจจะส่งผลกระทบต่อเนื่องต่อการฟื้นตัวทางเศรษฐกิจของประเทศไทย
ดังนั้นบริษัทฯ
จึงใช้นโยบายการดำเนินงานอย่างระมัดระวังและปรับปรุงเพิ่มประสิทธิภาพในการดำเนินงาน
ตลอดจนการใช้ทรัพย์สินของบริษัทให้เกิดประโยชน์สูงสุด
บริษัทที่ออกหลักทรัพย์

ชื่อ : บริษัท ไดสตาร์ อิเลคทริก คอร์เปอเรชั่น จำกัด (มหาชน)

ประกอบธุรกิจ : ผลิตและจำหน่ายเครื่องใช้ไฟฟ้า

ที่ตั้ง : สำนักงานใหญ่

  214 ชั้น 5 วงเวียนใหญ่ ถนนลาดหญ้า เขตคลองสาน กรุงเทพฯ 10600

โทรศัพท์ 0-2861-4259 – 67 , 0-2437-1915

โทรสาร 0-2861-4508 , 0-2437-7861

คลังสินค้า

  : 114-114/1 ซอยเพชรเกษม 54 ถนนเพชรเกษม เขตภาษีเจริญ กรุงเทพฯ 10160

โทรศัพท์ 0-2413-1894 , 0-2413-4444 , 0-2805-0711-2

โทรสาร 0-2413-0091

โรงงาน

: 140 หมู่ 4 ตำบลมาบยางพร อำเภอปลวกแดง จังหวัดระยอง 21140

โทรศัพท์ (038) 891- 099 – 109

โทรสาร (038) 891-110

เลขทะเบียนบริษัท : บมจ. 329

Home Page : www.distar.co.th
6. โครงการในอนาคต

บริษัทฯ มีนโยบายส่งเสริมการพัฒนาช่องทางการจัดจำหน่ายของตนเองให้เข้มแข็ง
ทดแทนช่องทางขายผ่านตัวแทนซึ่งเป็นร้านขายเครื่องใช้ไฟฟ้าซึ่งถูกห้างสรรพสินค้าและดิสเคาท์สโตร์แย่งตลาดไปธุรกิจเช่าซื้อเป็นช่องทางขายตรงถึงผู้บริโภค
ซึ่งนอกจากการสร้างความมั่นคงในอนาคตแล้วยังเป็นการเพิ่มศักยภาพในการทำกำไรให้บริษัทฯ
เพิ่มมากขึ้น

บริษัทฯ ได้ถือหุ้นในบริษัทเช่าซื้อแห่งหนึ่งในสัดส่วน 19% โดยมีกรรมการเข้าเป็นตัวแทนทางการบริหารงานในตำแหน่งกรรมการผู้จัดการ ตั้งแต่ปี 2542 เป็นต้นมา ซึ่งมีผลการดำเนินงานดีขึ้นเป็นลำดับจากผลประกอบการดังกล่าวทำให้บริษัทฯ มีเป้าหมายในการเพิ่มสัดส่วนการลงทุนในอนาคต เพื่อเพิ่มรายได้จากการลงทุน บริหารและจัดการในทิศทางที่สอดคล้องกันและเพิ่มศักยภาพในการขายตลอดจนขยายฐานลูกค้าของสินค้า Distar ให้เพิ่มมากขึ้น
7. ข้อพิพาททางกฎหมาย

บริษัทฯ ถูกฟ้องร้องคดีจากธนาคารแห่งหนึ่ง ดังนี้

- คดีทรัสต์รีซีท , ค้ำประกัน จำนวน 72 ล้านบาท
ที่ศาลทรัพย์สินทางปัญญาและการค้าระหว่างประเทศกลาง เมื่อวันที่ 26 ตุลาคม 2543
ในฐานะจำเลยขณะนี้ศาลชั้นต้นได้พิพากษาให้บริษัทรับผิดชอบหนี้ที่เกิดขึ้นทั้งหมด

- คดีเงินเบิกเกินบัญชี , กู้ยืมเงิน จำนวน 402 ล้านบาท ที่ศาลแพ่งธนบุรีและ คดีทรัสต์รีซีท ,
ค้ำประกัน จำนวน 12 ล้านบาท ที่ศาลทรัพย์สินทางปัญญาและการค้าระหว่างประเทศกลาง เมื่อวันที่
17 และ 25 พฤศจิกายน 2543 ตามลำดับ คิดเป็นจำนวน 414 ล้านบาท
ในฐานะผู้ค้ำประกันหนี้ให้กับบริษัท แดวู คอนซูมเมอร์ อิเลคโทรนิค (ประเทศไทย) จำกัด
ภาระหนี้ดังกล่าวเป็นสินทรัพย์ถาวรได้แก่ ที่ดิน , อาคารและเครื่องจักร ของบริษัท แดวู
คอนซูมเมอร์ อิเลคโทรนิค (ประเทศไทย) จำกัด ซึ่งมีมูลค่าตามบัญชี ณ. วันที่ 31 ธันวาคม 2545
จำนวน 106 ล้านบาท
เป็นหลักทรัพย์ค้ำประกันและขณะนี้ศาลชั้นต้นได้พิพากษาให้บริษัทร่วมรับผิดชอบตามภาระค้ำประกันดังกล่าว

เมื่อวันที่ 1 มิถุนายน 2544 บริษัทฯ
ถูกฟ้องร้องคดีจากธนาคารอีกแห่งหนึ่งในฐานะผู้ค้ำประกันด้วยคดีผิดสัญญาเล็ตเตอร์ออฟเครดิต ,
ทรัสต์รีซีทและค้ำประกัน จำนวน 104 ล้านบาท
ที่ศาลทรัพย์สินทางปัญญาและการค้าระหว่างประเทศกลาง ซึ่งบริษัทฯ
ต้องตกเป็นจำเลยเนื่องจากอยู่ในฐานะผู้ค้ำประกันหนี้ให้กับบริษัท แดวู คอนซูมเมอร์ อิเลคโทรนิค
(ประเทศไทย) จำกัด
และขณะนี้ศาลชั้นต้นได้พิพากษาให้บริษัทร่วมรับผิดชอบตามภาระค้ำประกันดังกล่าว

เมื่อวันที่ 26 กรกฎาคม 2544 บริษัทฯ
ถูกฟ้องร้องคดีจากธนาคารอีกแห่งหนึ่งในฐานะผู้ค้ำประกันด้วยคดีสัญญาตั๋วสัญญาใช้เงิน , ค้ำประกัน
จำนวน 26 ล้านบาท ที่ศาลแพ่ง ซึ่งบริษัทฯ
ต้องตกเป็นจำเลยเนื่องจากอยู่ในฐานะผู้ค้ำประกันหนี้ให้กับบริษัท แดวู คอนซูมเมอร์ อิเลคโทรนิค
(ประเทศไทย) จำกัด
และขณะนี้ศาลชั้นต้นได้พิพากษาให้บริษัทร่วมรับผิดชอบตามภาระค้ำประกันดังกล่าว

ณ วันที่ 31 ธันวาคม 2545 บริษัทฯ มีภาระค้ำประกันหนี้ที่ถูกฟ้องร้องจำนวน 544 ล้านบาท
แต่เนื่องจากบริษัท แดวู คอนซูมเมอร์ อิเลคโทรนิค (ประเทศไทย) จำกัด
มีสินทรัพย์ถาวรตามที่กล่าวในวรรค 2
และลูกหนี้เจ้าหนี้ระหว่างกันตามเปิดเผยไว้ในหมายเหตุประกอบงบการเงินข้อที่ 7 จำนวน 172
ล้านบาท
ฝ่ายบริหารจึงป้องกันความเสี่ยงจากผลของคดีโดยการตั้งสำรองทางบัญชีจากภาระค้ำประกันหลังหักมูลค่าทรัพย์สินแล้วจำนวน
372 ล้านบาท ตามที่แสดงในงบการเงินของบริษัท